ADV Hervormde Kerk - Hoe om by die AGB betrokke te raak
Jy is hier: Tuis Wat doen ons alles? Bejaardesorg Aksiegroep vir Bejaardes (AGB) Uncategorised Hoe om by die AGB betrokke te raak
Die nood onder bejaardes is groot en elke poging en gebaar dra by tot die verligting daarvan. As jy dus by die versorging van bejaardes in hul eie woonplekke betrokke wil raak, kan jy die volgende oorweeg:
Stel vas of daar reeds aksies in jou omgewing bestaan vir die versorging van en bystand aan bejaardes wat steeds op hul eie of by hul familie woon. Raak by die aksies betrokke. Soms kan bestaande aksies, soos diensgroepe, uitgebou word om aan hierdie saak aandag te gee.
Indien daar geen aksies bestaan nie, tree in gesprek met jou predikant, diakonie, kerkraad, NHSV en/of gemeente en bespreek die totstandkoming van 'n plaaslike aksiegroep vir bejaardes.
Werf persone wat bereid is om op die bestuur van so 'n aksiegroep te dien, asook vrywilligers wat kan help met die daadwerklike hulpverlening.
Begin solank om die behoeftes van die bejaardes in jou omgewing te bepaal en om 'n databasis saam te stel van al die soorte hulp en ondersteuning wat in die plaaslike gemeenskap vir bejaardes beskikbaar is. Lees gerus meer hieroor in die Aksieplan (212Kb).
Tree in gesprek met jou diakonie, NHSV, kerkraad, gemeente en gemeenskap om fondse en borge te bekom vir hierdie belangrike werk.
As jy self aan nog iets kan dink wat 'n positiewe verskil in die lewe van bejaardes kan maak, laat weet ons asseblief. Ons hoor graag van jou.